ทองปิดร่วง 25.9ดอลล์
สัญญาทองคำตลาดนิวยอร์กปิดร่วงลง25.9ดอลล์ที่ 1,446.2 ดอลลาร์/ออนซ์ หลังเฟดไม่ได้ประกาศโครงการใหม่
2 พ.ค. 2556

สัญญาทองคำตลาดนิวยอร์กปิดร่วงลง25.9ดอลล์ที่ 1,446.2 ดอลลาร์/ออนซ์ หลังเฟดไม่ได้ประกาศโครงการใหม่
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 25.9 ดอลลาร์ หรือ 1.76% ปิดที่ 1,446.2 ดอลลาร์/ออนซ์
สัญญาโลหะเงินส่งมอบเดือนพ.ค.ปิดที่ 23.343 ดอลลาร์/ออนซ์ ลดลง 84.2 เซนต์ และสัญญาดลหะทองแดงส่งมอบเดือนพ.ค.ลดลง 10.50 เซนต์ ปิดที่  3.0825 ดอลลาร์/ปอนด์
สัญญาพลาตินัมส่งมอบเดือนก.ค.ปิด 1,469.50 ดอลลาร์/ออนซ์ ร่วงลง 37.70 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 684.75 ดอลลาร์/ออนซ์ ลดลง 13.05 ดอลลาร์
สัญญาทองคำร่วงลงเนื่องจากนักลงทุนวิตกกังวลเกี่ยวกับการชะลอตัวของภาคการผลิตสหรัฐและจีน โดยสถาบันจัดการด้านอุปทานของสหรัฐ (ISM) รายงานว่า ดัชนีผู้จัดการฝ่ายจัดซื้อ (PMI) ภาคการผลิตเดือนเม.ย.อยู่ที่ระดับ 50.7 ลดลงจากเดือนมี.ค.ที่ระดับ 51.3  ขณะที่สหพันธ์พลาธิการและการจัดซื้อของจีน (CFLP) เผยดัชนี PMI ภาคการผลิตเดือนเม.ย.ลดลงมาอยู่ที่ระดับ 50.6 จากเดือนพ.ค.ที่ระดับ 50.9
นอกจากนี้ นักลงทุนยังผิดหวังที่เฟดไม่ได้ประกาศโครงการซื้อพันธบัตรครั้งใหม่ในการประชุมครั้งล่าสุด โดยเฟดมีมติคงอัตราดอกเบี้ยระยะสั้น (fed funds rate) ที่ระดับ 0 - 0.25% ในการประชุมระยะเวลา 2 วันซึ่งเสร็จสิ้นเมื่อวานนี้ (1 พ.ค. ) พร้อมกับย้ำว่าจะคงอัตราดอกเบี้ยที่ระดับต่ำเป็นพิเศษต่อไปและจะยังคงเดินหน้าโครงการซื้อสินทรัพย์ในวงเงินปัจจุบันที่ 8.5 หมื่นล้านดอลลาร์/เดือน จนกว่าอัตราว่างงานจะลดลงต่ำกว่าระดับ 6.5% และจนกว่าอัตราเงินเฟ้อจะเคลื่อนไหวต่ำกว่าระดับ 2.5%
นักลงทุนเจับตาดูการประชุมของธนาคารกลางยุโรป (อีซีบี) ในวันนี้นี้ โดยมีการคาดการณ์ว่าอีซีบีจะปรับลดอัตราดอกเบี้ยเพื่อกระตุ้นการฟื้นตัวของเศรษฐกิจยุโรป